**Հ Ա Յ Տ Ա Ր Ա Ր ՈՒ Թ Յ ՈՒ Ն**

**Հայաստանի Հանրապետության ներքին գործերի նախարարության տեղեկատվական տեխնոլոգիաների և կապի վարչությունում** **փորձագետ (թվով 2)**  **ներգրավելու մասին**

 **1․ Ծրագրով նախատեսված աշխատանքների համառոտ նկարագիրը՝**

1. հսկողություն է սահմանում տեղեկատվական համակարգերի սարքավորումների, վերանորոգման և սպասարկման ուղղությամբ․
2. անմիջական մասնակցություն է ունենում համակարգչային տեխնիկայի կարգավորման և սպասարկման ուղղությամբ․
3. առաջարկություններ է ներկայացնում տեղեկատվական համակարգերի արդիականացման, արդյունավետ սպասարկման ուղղությամբ․
4. իր գործառույթների շրջանակում անմիջականորեն ենթարկվում է վարչության պետի տեղակալին․
5. իրականացնում է համակարգչային ցանցի կառավարման և տեղեկատվական անվտանգության բաժնի գործառույթների շրջանակում Նախարարության և նրան ենթակա պետական մարմինների կարիքների համար ծրագրային ապահովման լուծումներ․
6. իրականացնում է Նախարարության և նրան ենթակա պետական մարմինների ներքին համակարգչային ցանցերի ու կապի այլ միջոցների, ինչպես նաև ընդգրկված տեխնիկական և ծրագրային միջոցների (այդ թվում` էլեկտրոնային փաստաթղթաշրջանառության համար անհրաժեշտ) անխափան աշխատանքը, դրանց նախագծման, կառուցման, ընդլայնման, արդիականացման և նորոգման աշխատանքները․
7. ՀՀ ՆԳՆ տեղեկատվական տեխնոլոգիաների և կապի վարչության պետի և նրա տեղակալների կողմից տրված առանձին հանձանարարությունները․
8. իրականացնում է հանդիպումների, տեսակոնֆերանսների և այլ միջոցառումների ժամանակ կապի կազմակերպման աշխատանքները.
9. իրականացնում է համաշխարհային համակարգչային ցանցի ռեսուրսների հասանելիության կարգավորումը Նախարարության և նրան ենթակա պետական մարմինների ներքին համակարգչային ցանցում, դրանց արդյունավետ ու նպատակային օգտագործման հսկողության և համակարգչային ցանցի անվտանգության աշխատանքները.
10. իրականացնում է նորագույն տեղեկատվական համակարգերի ներդրման աշխատանքները և դրանց անխափան աշխատանքի ապահովումը․
11. իրականացնում է միասնական կառավարման համակարգին համակարգիչների ինտեգրման աշխատանքները․
12. իրականացնում է իր իրավասության շրջանակներում անհրաժեշտ մասնագիտական խորհրդատվության տրամադրումը․
13. իրականացնում է ցանցային սարքավորումների ներդրման նախապատրաստման, դրանց արդիականացման կամ նորոգման անհրաժեշտության հիմնավորման, ինչպես նաև համապատասխան շուկայական ուսումնասիրության աշխատանքներ՝ Նախարարության և նրան ենթակա պետական մարմինների ցանցային նոր սարքավորումների և համակարգերի ներդրման համար։

**2․ Փորձագետ ներգրավելու ժամկետն է՝ մեկ տարի:**

 Փորձագետի աշխատավարձը կազմում է՝ **267 072 ( երկու հարյուր վաթսունյոթ հազար յոթանասուներկու) ՀՀ դրամ։**

**3․  Փորձագետին ներկայացվող պահանջներն են՝**

1. բարձրագույն կրթություն.
2. հայերենի իմացություն․
3. հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ համակարգչային համակարգերի մշակման և վերլուծության բնագավառում` երեք տարվա աշխատանքային ստաժ․
4. համապատասխան ոլորտի իրավական ակտերի իմացություն և անհրաժեշտ տեղեկատվության տիրապետում․
5. համակարգչով և ժամանակակից այլ տեխնիկական միջոցներով աշխատելու ունակություն:

 **4․ Դիմումների ընդունման վերջին ժամկետն է 2024թ. փետրվարի 13-ը ներառյալ:**

 **5 ․ Աշխատավայրը` ք.Երևան, Նալբանդյան 130։**

 **6. Չի թույլատրվում հավակնորդի հետ պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարագապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» ՀՀ օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում։**

 **7․ Ընտրություն կատարելու եղանակը`**

Դիմում ներկայացրած քաղաքացիների փաստաթղթերի ուսումնասիրության հիման վրա։

 **8․ Դիմող քաղաքացիները պետք է ներկայացնեն հետևյալ փաստաթղթերը.**

* դիմում Նախարարության գլխավոր քարտուղարի անունով **(դիմումի ձևը կցվում է)**,
* հայտարարություն **(**[**ձևը**](https://www.mineconomy.am/media/21755/hayt-1.docx)**կցվում է**) ՀՀ կառավարության 02.08.2018թ. N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին․
* տվյալ պաշտոնը զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի/ների), վկայական/ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին, հայերեն ինքնակենսագրական (CV)․
* արական սեռի անձինք` նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները` բնօրինակի հետ միասին, կամ համապատասխան տեղեկանք․
* մեկ գունավոր լուսանկար 3X4 սմ չափի․
* անձնագրի կամ նույնականացման քարտի պատճենը։

 **9․ Քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով։**

 **10․ Փաստաթղթերն (անձամբ ներկայացնելու դեպքում) ընդունվում են ամեն օր` ժամը 09.30-12.30-ը (բացի շաբաթ և կիրակի օրերից)։**

  Լրացուցիչ տեղեկությունների համար դիմել ՀՀ ներքին գործերի նախարարություն (ք. Երևան, Նալբանդյան 130, 3-րդ հարկ, 313 կամ 310 սենյակ, հեռ.` 011-52-83-74, 010-59-64-56, էլեկտրոնային փոստի հասցեն` mia@gov.am):